b"\n_START_ARTICLE_\nDavid Lari\xc3\xb1o Nieto\n_START_SECTION_\nResultats destacats en competici\xc3\xb3\n_START_PARAGRAPH_\nLari\xc3\xb1o ha guanyat campionats estatals espanyols en pr\xc3\xa0cticament totes les categories per edats; el 1999 fou campi\xc3\xb3 d'Espanya sub-10, el 2000 i 2001 campi\xc3\xb3 d'Espanya sub-12, el 2003 campi\xc3\xb3 d'Espanya sub-14, el 2004 i el 2005 campi\xc3\xb3 d'Espanya sub-16 i el 2006 a Pontevedra fou subcampi\xc3\xb3 d'Espanya d'escacs r\xc3\xa0pids, empatat a punts amb el campi\xc3\xb3, Salvador Gabriel del R\xc3\xado_NEWLINE_El 2008 va ser campi\xc3\xb3 d'Espanya absolut, a Ceuta superant el GM Julen Arizmendi en una ajustada final, esdevenint aix\xc3\xad el primer gallec a guanyar aquest t\xc3\xadtol, i el segon jugador m\xc3\xa9s jove de la hist\xc3\xb2ria en fer-ho, per darrere d'Artur Pomar. Aix\xc3\xad mateix va guanyar el VIII Campionat d'Espanya individual obert, a Logronyo l'any 2008. El 2009 venc\xc3\xa9 a l'obert de Vit\xc3\xb2ria-Gasteiz._NEWLINE_El setembre de 2010 fou subcampi\xc3\xb3 de l'Obert de Vallfogona de Balaguer amb 8\xc2\xbd punts d'11 (el campi\xc3\xb3 fou V\xc3\xadktor Moskalenko)."